









     ANEXA 2

PRIMĂRIA MUNICIPIULUI                                             

  DE ACORD,

          TIMIŞOARA                                                              

     PRIMAR

DIRECŢIA PATRIMONIU   


                DR.ING.GHEORGHE CIUHANDU

BIROUL LICITAŢII CONTRACTE               

NR..............…………………………

INSTRUCŢIUNI PENTRU OFERTANŢI

pentru vanzarea prin licitatie publica deschisa, cu strigare, a imobilului

din Timisoara, str.General Grigorescu nr.2 – Cazarma „U” sau Cazarma „Viena”

Dispoziţii generale si legislatia aplicabila:

Reglementarea şi organizarea vanzarii prin licitatie publica cu strigare a imobilului din Timisoara, str.General Grigorescu nr.2 – Cazarma „U” sau Cazarma „Viena”, liber de sarcini, inscrisa in CF nr.56952, nr.top 417, Casa cu doua etaje si curte cu intinderea de 3537 mp., aflat in proprietatea Municipiului Timisoara – domeniul privat, se va face în conformitate cu prevederile Legii 215/2001 privind administratia publica locala, a Codului Civil, a Codului Comercial si a HCLMT nr. 246/ 31.07.2007.
1. Informaţii generale privind VANZATORUL:

Denumirea VANZATORULUI: Municipiul Timişoara prin Consiliul Local Timişoara

Cod fiscal: RO 14756536
Adresa: Bv. C.D. Loga nr.1, Timişoara; Telefon: 0256-408.300

Persoane de contact:

Pentru informaţii privind procedura de licitaţie:

Jr. Daniela Beatrice Chindriş -  Sef Birou Licitaţii Contracte – Daniela.Chindris@primariatm.ro




telefon/Fax: 0256-408.349 sau Fax 0256-408.367 

Pentru informaţii privind documentaţia tehnică:

Ing.Marius Voicu -  Sef Birou Spatii Terenuri

           Tel/fax: 0256/408397




e-mail: Marius.Voicu@primariatm.ro

2. Instrucţiuni privind organizarea şi desfăşurarea procedurii de licitatie

2.1.Procedura aplicată:

Pentru încheierea contractului de vanzare - cumparare se aplică procedura de licitaţie publica deschisa cu strigare, la care orice persoană fizică sau juridică interesată are dreptul de a depune ofertă. Oferta cu pretul cel mai mare va fi declarata oferta castigatoare. Odata cu spatiul se vinde si terenul aferent, conform Extrasului de Carte Funciara.

2.2. Reguli de comunicare:

Orice comunicare, solicitare, informare, notificare şi altele asemenea trebuie să fie transmise în scris.

Orice document scris trebuie înregistrat în momentul transmiterii, respectiv în momentul primirii.

Comunicarea, transmiterea şi stocarea informaţiilor se realizează astfel încât să se asigure integritatea şi confidenţialitatea datelor respective.

Documentele scrise pot fi transmise prin oricare din următoarele modalităţi:

a) fax 

b) poştă

c) prin orice combinaţie a celor prevăzute la lit. a) şi b)

Orice persoană interesată are dreptul de a transmite o solicitare de participare la procedura de licitatie prin oricare din modalităţile prevăzute mai  sus.

Orice solicitare de participare la procedura de licitatie, care a fost transmisă prin fax, trebuie să fie confirmata, prin scrisoare transmisă prin poştă în termen de 24 ore de la data transmiterii solicitării.

Documentaţia se pune la dispoziţia oricărei persoane interesate care a înaintat o solicitare în acest sens.

Costul documentaţie este de …………. lei la care se adaugă costul transmiterii acesteia. Costul documentaţiei si taxa de participare se poate achita prin virament în contul RO89TREZ62124510220XXXXX deschis de Municipiul Timişoara, RO 14756536, la Trezoreria Municipiului Timişoara sau în numerar la casierie  în baza notei de plată emisă de Biroul Licitaţii Contracte, camera 229, zilnic între orele 11:30 şi 12:30, marţi şi joi şi între orele 15:00 şi 17:00. 

Documentaţia se pune la dispoziţia oricărei persoane interesate, în maxim 4 zile lucrătoare de la primirea unei solicitări scrise din partea acesteia.

Orice persoană interesată are obligaţia de a întreprinde toate diligenţele necesare astfel încât respectarea de către vanzator a termenului de 4 zile lucrătoare pentru punerea la dispoziţie a documentaţiei de atribuire să nu conducă la situaţia în care aceasta să fie pusă la dispoziţia sa cu mai puţin de 4 zile lucrătoare înainte de data limită pentru depunerea ofertelor.

2.3.Date limită care trebuie respectate:

Data limită pentru depunerea ofertelor este  ……………., ora …………..

Ofertele vor fi deschise la sediul Primăriei Timişoara, Bv.C.D.Loga nr.1, în data de ………….ora ………, Sala de Consiliu.

2.4.Documentele licitaţiei 

În cazul procedurii de licitaţiei, Vanzatorul are obligaţia să elaboreze documentele licitaţiei.

Documentele licitaţiei cuprind anunţul licitaţiei, copie hotărâre de consiliu, instructiunile pentru ofertanti, document descriptiv, extrasul de Carte Funciara, contract de vanzare - cumparare cadru, plan si vedere axonometrica.

Orice modificare a conţinutului documentelor licitaţiei se va comunica tuturor solicitanţilor care au cumpărat aceste documente.

În cazul în care ca urmare a modificărilor documentelor licitaţiei este necesar să se prelungească termenul de depunere a ofertelor, acest nou termen se va comunica de către organizator tuturor solicitanţilor odată cu notificarea modificării.

2.5. Desfăşurarea licitaţiei   

Procedura de licitaţie se poate desfăşura numai dacă în urma publicării anunţului de licitaţie a fost depusa cel puţin 1 oferta.

Vanzatorul va putea organiza şi ţine licitaţii în vederea vanzarii imobilului cazarma U sau Cazarma Viena din Timisoara, str.General Grigorescu nr.2, în conformitate cu procedura descrisă in prezentele instrucţiuni.

În vederea desfăşurării licitaţiei, a analizării, întocmirea raportului de evaluare, a proceselor-verbale de şedinţă, desemnarea ofertei câştigătoare, Vanzatorul numeşte comisia de evaluare formată dintr-un număr impar de membri, care nu poate fi mai mic de 5. Fiecăruia dintre membrii comisiei de evaluare i se desemnează un supleant.

Comisia de evaluare este legal întrunită numai în prezenţa tuturor membrilor.       

Comisia de evaluare adoptă decizii în mod autonom şi numai pe baza documentaţiei şi cu respectarea prevederilor legale în vigoare.

Deciziile comisiei de evaluare se adoptă cu votul majorităţii membrilor.

Deschiderea ofertelor va avea loc la sediul vanzatorului în data de……………ora…….., Sala de Consiliu.

Fiecare participant poate depune doar o singură ofertă.

Orice ofertant are dreptul de a participa la deschiderea ofertelor.

Plicurile închise şi sigilate, se predau comisiei de evaluare la dată fixată pentru deschiderea lor, prevăzută în anunţul de licitaţie.

După deschiderea plicurilor în şedinţă publică, comisia de evaluare elimină ofertele care nu conţin totalitatea documentelor care dovedesc calităţile şi capacităţile ofertantului prevăzute ca atare la punctul 3.

Pentru continuarea desfăşurării procedurii de licitaţie este necesar ca după deschiderea plicurilor cel puţin 1 oferta să întrunească toate condiţiile prevăzute la punctul 3 – calităţile şi capacităţile ofertantului. După analizarea conţinutului plicului, secretarul comisiei de evaluare comunica ofertele calificate.

În urma analizării ofertelor de către comisia de evaluare, se întocmeşte un proces verbal în care se menţionează ofertele calificate, ofertele care nu îndeplinesc criteriile de calificare şi motivele excluderii acestora din urmă, de la procedura de licitatie.

Procesul verbal se semnează de către toţi membrii comisiei de evaluare.

Pretul de pornire a licitatiei este de 24.755.159 lei (din care valoarea terenului reprezinta 48,57% si valoarea constructiilor reprezinta 51,43%). Acest procent se va pastra si pentru pretul licitat, precum si la incheierea contractului de vanzare-cumparare.

Ofertantii au obligatia de a achita taxa de participare in suma de……………… lei, taxa de participare se poate achita prin virament în contul RO89TREZ62124510220XXXXX deschis de Municipiul Timişoara, RO 14756536, la Trezoreria Municipiului Timişoara sau în numerar la casierie  în baza notei de plată emisă de Biroul Licitaţii Contracte, camera 229, zilnic între orele 11:30 şi 12:30, marţi şi joi şi între orele 15:00 şi 17:00. 

Pasul de licitatie este liber. 

Dupa adjudecare, ofertantul declarat castigator, va avea obligatia sa vireze integral suma licitata, pana la data semnarii contractului. Nu se accepta plata in rate a sumei adjudecate. 

Incheierea contractului de vanzare – cumparare se va face in maxim 15 zile de la adjudecare.

In cazul in care ofertantul nu se prezinta in termenul de 15 zile pentru incheierea contractului de vanzare – cumparare se considera refuzul acestuia de a incheia contractul de vanzare cumparare si atrage dupa sine pierderea garantiei de participare.

Incheierea Contractului de vanzare – cumparare pentru terenul aferent imobilului se va face la un notar public agreat de ambele parti. Costurile ocazionate pentru incheierea actelor la notar se vor achita de catre Cumparator.

Predarea – primirea bunului se va face dupa semnarea contractului de vanzare – cumparare.

In cazul neadjudecarii imobilului sau a neincheierii contractului de vanzare cumparare se organizeaza o noua procedura de licitatie .

Contractul de vanzare - cumparare se încheie în formă scrisă, sub sancţiunea nulităţii.

Contractul de vanzare – cumparare se incheie in maxim 15 zile calendaristice de la data adjudecarii.

Refuzul ofertantului declarat câştigător de a încheia contractul de vanzare cumparare atrage după sine pierderea garantiei de participare.

2.6.Confidenţialitatea şi conflictul de interese

Conţinutul ofertelor trebuie să rămână confidenţial până la data stabilită pentru deschiderea acestora, urmând a se lua cunoştinţa de conţinutul respectivelor oferte numai după aceasta data.

Vanzatorul are obligaţia de a asigura garantarea protejării acelor informaţii pe care ofertantul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale ofertantului, în special în ceea ce priveşte secretul comercial şi proprietatea intelectuală.

Inainte de deschiderea ofertelor, membrii comisiei de evaluare, supleanţii şi dacă este cazul invitaţii sunt obligaţi să dea o declaraţie de compatibilitate, imparţialitate şi confidenţialitate pe propria răspundere,  care se va păstra alături de dosarul licitatiei.

3. Instrucţiuni privind modul de elaborare şi prezentare a ofertelor

Ofertantul are obligaţia de a elabora oferta în conformitate cu prevederile din documentaţia de licitatie.

Ofertantul are obligaţia de a depune oferta la adresa Bv.C.D.Loga nr.1, Timişoara, camera 12, ghişeul 9 sau 10, până la data limită pentru depunere stabilită în anunţul de participare şi anume data de ……………… ora………...

Riscurile transmiterii ofertei, inclusiv forţa majoră, cad în sarcina ofertantului.

Oferta depusă la o altă adresă, decât cea stabilită in anuntul de participare sau după expirarea datei limită pentru depunere, se returnează nedeschisă.

Conţinutul ofertelor trebuie sa rămână confidenţial până la data stabilită pentru deschiderea acestora, Vanzatorul urmând a lua cunoştinţă de conţinutul respectivelor oferte numai după această dată.

Oferta şi documentele care o însoţesc trebuie să fie redactate în limba română.

Fiecare participant poate depune doar o singură ofertă.

Ofertanţii transmit ofertele lor intr-un plic sigilat, care se înregistrează, în ordinea primirii lor  precizându-se data şi ora.

3.1. CRITERII DE CALIFICARE

Orice agent economic are dreptul de a participa, individual  la procedura de licitaţie.

Vanzatorul are obligaţia de a exclude din procedura de licitaţie publică deschisă orice ofertant despre care are cunoştinţă ca, în ultimii 5 ani, a fost condamnat prin hotărârea definitiva a unei instanţe judecătoreşti, pentru participare la activităţi ale unei organizaţii criminale, pentru corupţie, pentru frauda şi/sau pentru spălare de bani.

Vanzatorul va exclude din procedura de licitaţiei deschisă orice ofertant care se afla în oricare dintre următoarele situaţii:

    a) este în stare de faliment ori lichidare, afacerile îi sunt administrate de un judecător-sindic sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege;

    b) face obiectul unei proceduri legale pentru declararea sa în una dintre situaţiile prevăzute la lit. a);

    c) nu şi-a îndeplinit obligaţiile de plata a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România sau în ţara în care este stabilit;

    d) a fost condamnat, în ultimii trei ani, prin hotărârea definitiva a unei instanţe judecătoreşti, pentru o fapta care a adus atingere eticii profesionale sau pentru comiterea unei greşeli în materie profesională;

    e) prezintă informaţii false sau nu prezintă informaţiile solicitate de către Vanzator, în legătură cu situaţia proprie aferentă cazurilor prevăzute la lit. a)- d).

Se aplică următoarele Criterii de calificare:
·  Situaţia personală a ofertantului;

· capacitatea de exercitare a activităţii;

Plicul va trebui să conţină, documente care dovedesc calităţile şi capacităţile ofertantului, după cum urmează:

a) o fişă cu informaţii privind ofertantul semnată de ofertant, fără îngroşări, ştersături sau modificări Formular A

b) o declaraţie de participare, semnată de ofertant, fără îngroşări, ştersături sau modificări

c) acte doveditoare privind:

· Situaţia personală a ofertantului;

Documente care dovedesc situaţia personală a ofertantului:
· Declaraţie pe propria răspundere completată în conformitate cu Formularul D1;

· Declaraţie pe propria răspundere completată în conformitate cu Formularul D2;

· Certificat constatator inregistrat, emis de Oficiul Registrului Comerţului privind calitatea de agent economic autorizat, nu mai vechi de 1 luna, din care sa reiese ca nu are nici un element din certificat expirat precum şi obiectul de activitate specific pentru desfasurarea activitatii din caietul de sarcini – document original sau copie legalizată ;

· Fişă de informaţii generale privind ofertantul completată conform formular 3;

· Certificat privind îndeplinirea obligaţiilor exigibile de plată a impozitelor şi taxelor către bugetul local al municipiului Timişoara ( document original eliberat de Primăria Timişoara, Direcţia Fiscala); 

· Certificatul de atestare fiscala emis de D.G.F.P. (Directia Generala a Finantelor Publice)

Certificatele constatatoare privind îndeplinirea obligaţiilor de plată a impozitelor, taxelor către bugetul local si a bugetului general consolidat, vor fi prezentate in termenele de valabilitate, la data deschiderii ofertelor. Documentele vor fi prezentate în original sau copie legalizată, de către ofertanti. În caz de neprezentare a documentelor sau prezentarea unui document expirat, ofertantul va fi descalificat.

· În cazul în care în ţara de origine sau în ţara în care este stabilit ofertantul nu se emit documente de natura celor prevăzute mai sus sau respectivele documente nu vizează toate situaţiile prevăzute, ofertantul va prezenta declaraţia pe propria răspundere sau o declaraţie autentificată în faţa unui notar, a unei autorităţi administrative sau judiciare sau a unei asociaţii profesionale care are competenţe în acest sens.

· Garantia de participare

Garantia de participare se constituie de către ofertant în scopul de a proteja Vanzatorul faţă de riscul unui eventual comportament necorespunzător al acestuia pe întreaga perioadă derulată până la incheierea Contractului de Vanzare - Cumparare. 
Ofertantul trebuie să prezinte garanţia pentru participare în conformitate cu prevederile referitoare la cuantumul şi forma de prezentare a acesteia, astfel cum sunt precizate în  prezentul document.

Cuantumul garanţiei pentru participare  este de 495.103,18 lei si reprezinta 2% din pretul de pornire. 
Perioada de valabilitate a garanţiei de participare: 45 de zile

Modul şi forma de constituire a garanţiei de participare:

· Ordin de plată sau virament in contul RO12TREZ6215006XXX000334 beneficiar Municipiul Timisoara, cu condiţia confirmării acestuia de către banca emitentă, până la data deschiderii ofertelor, original sau
· Scrisoare de garantie bancara.
În orice situaţie, garanţia de participare trebuie să fie prezentată cel mai târziu la deschiderea ofertelor.

Orice ofertă care nu este însoţită de dovada constituirii garanţiei de participare va fi respinsă la deschidere.

Vanzatorul are dreptul de a reţine garanţia pentru participare, ofertantul pierzând astfel suma constituită, atunci când acesta din urmă se află în oricare dintre următoarele situaţii:

a) îşi retrage oferta în perioada de valabilitate a acesteia;

b) oferta sa fiind stabilita câştigătoare, nu prezintă certificatul constatator precizat la punctul 3.1., Criterii de calificare, lit. a);
c) oferta sa fiind stabilită câştigătoare, nu se prezintă în termen de 15 zile în vederea incheierii contractului de vanzare cumparare.

Garanţia pentru participare, constituită de ofertantul a cărui ofertă a fost stabilită ca fiind câştigătoare, se restituie de către Vanzator in cel mult 3 zile lucrătoare de la data incheierii contractului de vanzare - cumparare. Garanţia de participare, constituită de ofertanţii necâştigători se returnează de către Vanzator, după incheierea de către ofertantul desemnat câştigător a contractului de vanzare cumparare, dar nu mai târziu  de 3 zile lucrătoare de la data solicitării ofertantului necâştigător. 

Garanţia se restituie integral în cazul ofertanţilor necâştigători, în baza unei cereri ce se va înregistra la Serviciul Centru de Consiliere pentru Cetăţeni, camera 12 ghişeul nr.9 sau 10.

· Taxa de participare. Taxa de participare reprezinta cheltuielile efectuate de catre Vanzator pentru publicarea anuntului si pentru organizarea licitatiei. Taxa de participare nu se restituie.
· Scrisoare de garantie bancara in favoarea Vanzatorului, pentru suma de 24.755.159 lei, adica suma evaluata, perioada de valabilitate fiind de 45 de zile de la data deschiderii.

Nu se accepta la procedura de licitatie ofertantii care nu fac dovada ca scrisorii de garantie bancara in favoarea Vanzatorului.

· Capacitatea de exercitare a activităţii profesionale

Documente care dovedesc capacitatea de exercitare a activităţii:

- Ofertantul va prezenta documentul de înregistrare ca persoana fizică sau juridică şi, după caz, de atestare ori apartenenţa din punct de vedere profesional, în conformitate cu prevederile din ţara în care ofertantul este stabilit.

- acte doveditoare privind intrarea în posesia documentatiei - chitanţă sau Ordin de plată, în original.

Ofertele se vor transmite numai prin poştă sau se vor depune direct la sediul Vanzatorului, Bv. C.D Loga nr.1, camera 12 ghişeul 9 sau 10, Timişoara.

Ofertantul trebuie să ia toate măsurile astfel încât oferta să fie primită şi înregistrată până la data şi ora limită pentru depunere stabilită în anunţul de participare. Ofertantul îşi asumă riscurile transmiterii ofertei, inclusiv forţa majoră.

Orice ştersătură, adăugare, interliniere sau scris peste cel dinainte sunt valide doar dacă sunt vizate de către persoana/persoanele autorizată/autorizate să semneze oferta.

Oferta, se introduce într-un plic care se marchează cu numele sau denumirea ofertantului, precum şi domiciliul sau sediul social al acestuia, după caz. 

Pe plic se va marca , dupa cum urmeaza

MUNICIPIUL TIMISOARA

Bv.C.D.Loga nr.1

Ofertă pentru vanzarea prin licitatie publica deschisa, cu strigare, a imobilului

din Timisoara, str.General Grigorescu nr.2 – Cazarma „U” sau Cazarma „Viena

4.Oferte întârziate

Oferta care este depusă la o altă adresă decât cea stabilită în anunţul  de participare ori care este primită de către Vanzator după expirarea datei şi orei limită de depunere a ofertelor, se returnează nedeschisă.

5. Instrucţiuni privind modul de utilizare a căilor de atac

Soluţionarea litigiilor apărute în legătură cu procedura de licitatie precum si a incheierii contractului de vanzare cumparare, se va face de catre instanta competenta.

6. Informaţii referitoare la clauzele contractuale

Vanzatorul pune la dispoziţia persoanelor interesate, contractul de vanzare - cumparare ca anexă a prezentelor Instrucţiuni.

